כחל (כשרות)

כחל הוא כינוי תלמודי לעטין של בהמה, בדרך כלל של פרה. זהו איבר בעל חשיבות הלכתית מיוחדת בדיני כשרות. בתלמוד נידון הכחל מבחינה כשרותית מחמת איסור בשר בחלב - העטין מכיל חלב, אך הוא עצמו חלק מבשר הבהמה.

 הכשרת הכחל 
מן התורה, חלב של בהמה שחוטה לא נחשב חלבי לעניין איסור בשר בחלב. אך חכמים גזרו גם על חלב שחוטה שאסור לאוכלו יחד עם בשר.ראו שולחן ערוך יורה דעה סימן פז סעיף ו. וסימן צ סעיף א. לאור זה דנו חכמי המשנה. והתלמודחולין קט, א-ב. כיצד ניתן להכשיר את הכחל.

 דעת הראשונים 
למסקנה נחלקו הראשונים בפרטי הדין:
 דעת המחמיריםרש"י (חולין קט, א). - יש לחלק בין צלייה לבישול. אם מבשלים את הכחל בפני עצמו: לכתחילה צריך לקרוע אותו שתי וערב ולטוח אותו בכותל. ובדיעבד אם לא קרע, הכחל נאסר מחמת החלב שבו.נחלקו לשיטה זו אם מותר לכתחילה לבשל את הכחל יחד עם בשר. אך מוסכם שבדיעבד אם קרעו שתי וערב וטחו בכותל, התבשיל מותר. אם צולים את הכחל: לכתחילה צריך לקרוע שתי וערב אך אין צריך לטוח אותו בכותל. ויש אומרים שלדעה זו מספיק לקרוע מעט. ובדיעבד שלא קרעו בכלל, מותר. 
 דעת המקיליםרבינו תם בתוספות שם. - אין הבדל בין צליה לבישול. אלא אם מבשל את הכחל בפני עצמו, צריך לקרוע מעט, ובדיעבד שלא קרע, מותר. אך אם מבשל את הכחל יחד עם בשר, לכתחילה צריך שתי וערב וטיחה בכותל, ובדיעבד, אם לא קרע כלל, צריך ששים כנגד הכחל, ואז התבשיל מותר, והכחל נשאר באיסורו.
 דעה אמצעיתדעת הרי"ף והרמב"ם (הלכות מאכלות אסורות פרק ט הלכה יב). - לכתחילה, לבישול צריך קריעה שתי וערך וטיחה בכותל. לצלייה, לרי"ף, מותר לכתחילה בלי שום קריעה, ולרמב"ם צריך לכתחילה קריעה כל שהיא. בדיעבד אם לא קרע בכלל, בין בצלי בין בבישול בפני עצמו - מותר. ואם בישל עם בשר, צריך ששים כנגד הכחל, ואז התבשיל מותר והכחל נותר באיסורו.
 פסיקת ההלכה 
הרב יוסף קארו בשולחן ערוך. פסק כדעה האמצעית, אך כתבשם בסעיף ב. שהמנהג כשיטת המחמירים, שלא לבשל כחל יחד עם בשר כלל. הרמ"א הוסיף שבדיעבד במקום הפסד מרובה, אם בישל כחל עם בשר יש להקל. עוד הוסיף הרמ"א, שהמנהג שלא לבשל או לטגן כחל כל עיקר, אלא רק צולים את הכחל.
 כחל שנפל לתבשיל בשר 
כחל שלא הכשירוהו שנפל לתבשיל של בשר, אוסר את התבשיל אם אין פי חמשים ותשע כנגד הכחל. אך הכחל עצמו מצטרף למניין ההיתר ולכן מספיק פי חמשים ותשע (ולא פי ששים). בטעם הדבר, ביארו הראשונים, שהואיל והכחל מצד עצמו הוא בשר והוא נאסר רק מפני החלב המועט שבו, הוא מצטרף למניין ההיתר.תוספות חולין צז, ב. עוד ביארו שהואיל ואיסור כחל הוא מדרבנן בלבד, היקלו לצרפו למניין ההיתר.רמב"ם הל' מאכלות אסורות פרק טו הלכה יז-יח.

אף שהכחל מצטרף למניין ההיתר, הוא נשאר באיסורו. בטעם הדבר, יש שביארו שהכחל נאסר מחמת החלב שבגומות שלו. ואף שבגמר הבישול כל החלב נפלט מהכחל, חוששים שמא יבוא לאוכלו לפני גמר בישולו.ש"ך סי' צ ס"ק ה, בשם התוספות. ויש שביארו שהוא משום מראית העין, שמא יבואו להתיר בעקבות זאת גם איסור שניתן לזהות אותו שהתבשל בתבשיל היתר והיה בו פי ששים.ש"ך סי' צ ס"ק ה בשם הר"ן.

 הערות שוליים 

קטגוריה:כשרות
קטגוריה:מושגים ביהדות
קטגוריה:הלכה
קטגוריה:בשר בחלב